Magyar Logisztikai, Beszerzési és Készletezési Társaság

A tervezés lean eszközei és az ügyféligény felmérés gyakorlata - Lean Tagozat előadása
2023-01-31 17:00 - 18:30 UTC
Az előadás címe: A célkitűzés és tervezés fontossága, megvalósításának lean eszközei, ügyféligény felmérés
Előadó: Gedei Erika, az MLBKT Lean Tagozatának vezetője
Időpont: 2023. január 31., 17.00-18.30
Helyszín: Online, MS Teams (A csatlakozáshoz szükséges belépő kódot az előadás napján küldjük minden jelentkezőnknek.)

Napjaink turbulens világában bekövetkező hirtelen változások miatt úgy érezhetjük, hogy a céljaink eléréshez kidolgozott működési terv helyett inkább a folyamatos alkalmazkodásra kell fókuszálnunk. Ebben a dinamikusan változó világban a hagyományos módszerekkel való tervezés nem biztos, hogy hatékonyan működik. Olyan lean szemléletű megközelítésre, eszközökre van szükség, amely az ügyféligény ismeretében a jelen állapotból kiindulva segítik a vállalatot, szervezetet, egyént a kitűzött céljai elérésében, miközben a cél elérését hátráltató váratlan akadályokkal is foglalkozik. Az előadás során kitérünk az ügyféligény megértésének szerepére, mely napjainkra kulcsfontosságúvá vált.
Kiket várunk?
Az előadás mindenki számára hasznos, aki lean szemlélettel szeretné megvalósítani a tervezett céljait az előtte álló időszakban, a mindennapi tevékenységeit szeretné hatékonyan, célorientáltan végezni, miközben folyamatosan foglalkozik az eléje gördülő akadályokkal. Az előadáson bárki, bármely területről, előképzettség nélkül részt vehet.
Mire számíthat?
A résztvevők olyan lean gondolkodásmódot ismerhetnek meg, amely együttesen segíti őket a céljaik elérésében és a váratlan eseményekre való reagálásban is. Hiszünk a közös értékteremtésben, ezért Tagozatunk az éves programterv elkészítéséhez egy rövid ügyféligény felmérés keretében számít az előadáson részt vevők közreműködésére. Az esemény végén – egy interaktív felület segítségével – lehetőséget biztosítunk javaslatok megosztására a Tagozat jövőbeni eseményeire vonatkozóan.

További részletek és jelentkezés itt >>>
https://logisztika.hu/2023/01/19/a-tervezes-lean-eszkozei-es-az-ugyfeligeny-felmeres-gyakorlata-lean-tagozat-eloadasa/

"Kor-szakoknak” megfelelő menedzsment a projektmenedzsmentben - Projektmenedzsment Tagozat előadása
2023-02-14 16:30 - 18:00 UTC
„Kor-szakoknak” megfelelő menedzsment a projektmenedzsmentben
2023. február 14., 16.30-18.00
Előadó: Szatmáriné Dr. Balogh Mária, munka- és szervezet szakpszichológus
Helyszín: Online, MS Teams

Az előadásban ön végig követheti a különböző korszakokhoz és szervezeti fejlődési fázisokhoz igazodó szervezeti és vezetési megoldásokat egy újszerű rendszer- és fejlődésszemlélet alapján. A korszakokhoz különböző alapértékek, motivációk, vezetési módszerek és szervezeti működésmódok illeszkednek. A projektek vezetésére erősen hat az a korszak, a keretrendszer és a szervezet, amelyben a projekt zajlik. Ezek alapján ön képes lesz:

beazonosítani a korszak és a szervezet alapműködési mintáit,
megérteni a nehézségeket és elakadásokat,
meghatározni a szervezet természetes fejlődéséhez és tudatos fejlesztéséhez szükséges célokat, amelyeket a projektek támogatnak,
felülvizsgálni a vezetési és projektvezetési módszereket,
motivációs eszközöket hozzárendelni, amelyek segíthetik a változások megvalósítását.

Kiket várunk?
Minden kedves tagunkat, akik projektet vagy csapatokat vezetnek.

Mire számíthat?
Az előadás közben és után kérdezhetnek a résztvevők és megoszthatják egymással is saját tapasztalataikat.

Az előadóról:
Szervezetfejlesztési és vezetési tanácsadóként, személyzetfejlesztőként 30 éve támogatja a cég- és HR vezetőket abban, hogy a problémák és a kihívások azonosításán túl kialakítsák és megvalósítsák fejlesztési koncepciójukat a stratégiaalkotástól és rendszerfejlesztéstől a csoportos beavatkozásokon (pl. tréningek, csoportos alkotó workshopok és coachingok) keresztül az egyéni fejlesztésekig (pl. karriertervezés, vezetői coaching).
Oktatott már a DE, a SZE, a BME, az ELTE, BKF keretei között kommunikációt és tárgyalástechnikát, munkahelyi képzés és készségfejlesztés c. tantárgyat, mediációt, vezetett tanácsadási készségfejlesztő tréningeket.

További részletek és jelentkezés >>>
https://logisztika.hu/2023/01/26/kor-szakoknak-megfelelo-menedzsment-a-projektmenedzsmentben/

Karbonlábnyom – mit jelent ez az ALTEO mindennapjaiban
2023-02-15 16:30 - 18:00 UTC
Az MLBKT FENNTARTHATÓSÁG TAGOZATA szeretettel meghívja Önt a következő webináriumra

Karbonlábnyom – mit jelent ez az ALTEO mindennapjaiban

Időpont: 2023. február 15., 16.30-18.00

Előadó: Szabó Beatrix, ALTEO, Fenntarthatósági és EBK igazgató
Helyszín: IFUA Horváth & Partners iroda, 1117 Budapest, Buda-Part tér 2.
Az eseményt hibrid formában szervezzük.
A helyszínre érkezők maximális létszáma: 40 fő

Az előadás során bepillantást nyerhet az ALTEO mint a hazai piac egy fontos energetikai szereplőjének mindennapi gyakorlatába és megtudhatja, mit tesz a vállalat karbonlábnyoma csökkentése érdekében. Mely szervezeti egységek jelentik a fő hajtóerőt és mely szervezeti egységek végzik napi munkájuk során a karbonlábnyom csökkentése érdekében munkájukat. Megtudhatja a célkitűzéseket és azok eléréséhez végzett tevékenységeket. A felvezető előadást követően pedig a résztvevők közötti beszélgetésben más vállalatok gyakorlatát is megismerheti.

Kiket várunk?
Az ellátási láncban dolgozó logisztikusokat és beszerzőket akiket vagy már foglalkoztat a téma vagy már a mindennapjaik része.

Mire számíthat?
Egy a témában vezető tapasztalattal bíró vállalat gyakorlatának megismerését valamint a résztvevők közötti tapsztalatcserét.

Vállalatlátogatás Üllőre az Euronics robotizált raktárbázisára
2023-02-23 09:15 - 11:30 UTC
Új vállalatlátogatásunkon résztvevőink megismerkedhetnek az Euronics Műszaki Áruházlánc modern, többek között AI által vezérelt árumozgató robotokat használó üllői automata raktárának működésével. Az 1,6 milliárd forintos beruházás eredményeként 11 százalékkal nőtt a cég bevétele. A rakodótér megduplázódott és az árukiadás 30 százalékkal gyorsabbá vált.
A gazdaságosabb és hatékonyabb üzemeltetésű 28 ezer négyzetméteres hipermodern raktárban, mintegy 30 ezer féle, összesen 300-400 ezer darab termék tárolása vált lehetővé.

[divider]

Időpont: 2023.február 23. 9:15 – 11:30

Helyszín: Üllő, K-Sped krt. 17, 2225

PROGRAM
9:15-9:30 Érkezés, köszöntés
9:30-10:00 Köszöntő, az Euronics Műszaki Áruházlánc bemutatása, Azurák Zsolt, Beszerzési igazgató
10:00-10:30 Az automatizált raktár és logisztika bemutatása, Tóth Attila, Logisztikai igazgató / + Q&A
10:30-11:30 Raktárlátogatás

Részvételi díj:

MLBKT tagok részére ingyenes
Nem MLBKT tagok részére, akik a jelentkezéssel egyidejűleg csatlakoznak a tagsághoz, a tagsági díj befizetésével a részvétel ingyenes. Tagsági regisztráció itt >>> https://logisztika.hu/belepes/
Nem MLBKT tagok részére: 20.000,- Ft + ÁFA

Ha még nem tagunk, de szeretne részt venni Társaságunk eseményein, csatlakozzon az MLBKT tagjainak sorába még ma és a jövőben ingyenesen vagy kedvezményes áron vehet részt a programjainkon!
*Az EURONICS fenntartja annak jogát, hogy versenytársak részvételét elutasítsa.

Maximális létszám: 24 fő
A vállalatlátogatásra a létszámkeret betelt, jelentkezési szándéka esetén kérjük írjon emailt az (Benesch Anita, anita.benesch@logisztika.hu) címre, várólistára tudjuk felvenni a jelentkezését és lemondás esetén értesíteni fogjuk!

CHEP raklapok a logisztikában - a jövő digitális megoldásai
2023-03-07 16:00 - 18:30 UTC
Az MLBKT Ifjúsági Tagozatának következő programja:

Időpont: 2023.03.07., 16:00- 18:30
Személyesen (max.12 fő) és online (korlátlan létszám)!

Cím: CHEP Magyarország Kft. (1113 Budapest, Nagyszőlős u. 11-15., 4. emelet)

Online: MS Teams
Ha felsőoktatásban tanuló hallgató vagy, esetleg nemrég végeztél tanulmányaiddal, akkor szeretettel várunk az MLBKT Ifjúsági tagozatával közösen szervezett előadásra a Chep Magyarország budapesti irodájában. Ismerd meg az egész világot behálózó Chep raklapok titkát. Találkozz egy nemzetközi csapat tagjaival, akik szívesen megosztják tapasztalataikat, elképzeléseiket, hogyan lesz digitális a raklap bérbeadási rendszer.

Persze online is meg lehet hallgatni, de akkor lemaradsz a céges tollról- füzetről. Gyere el személyesen! – Gyorsan jelentkezz, mert a CHEP irodájában max 12 főt tudunk fogadni.

Kiket várunk?
A programra elsődlegesen az MLBKT Ifjúsági Tagozatának tagjait és 28 év alatti pályakezdő tagjainkat várjuk.

Továbbá olyan, nappali tagozatos hallgatói jogviszonnyal rendelkező felsőoktatási hallgatók is jelentkezhetnek, akik nem tagjai az MLBKT-nak, de a jelentkezéssel egyidejűleg csatlakoznak a társasághoz. Éves tagdíj 5000,- Ft.
A szervező fenntartja a jogot a jelentkezés lezárása után a résztvevői jogosultságok megerősítésére/visszautasítására, versenyvédelmi okok miatt!

További részletek és jelentkezés >>> HONLAPUNKON

Lean alapismeretek - Lean tagozati előadás
2023-03-07 17:00 - 18:30 UTC
Az MLBKT Lean Tagozata szeretettel meghívja Önt a következő előadására:

LEAN ALAPISMERETEK
A lean, mint értékteremtő gondolkodás alapjai, alapvető eszközei,
alkalmazásának lehetőségei gyártásban, szolgáltatási folyamatokban és otthoni környezetükben.

2023. március 7., 17.00-18.30

Előadó: Gedei Erika, az MLBKT Lean Tagozatának vezetője
Helyszín: Online, MS Teams
(A csatlakozáshoz szükséges belépő kódot az előadás napján küldjük minden jelentkezőnknek.)

Miért aktuális a téma?

Ki ne szeretné hatékonyabbá tenni és veszteségmentesen működtetni a folyamatait az üzleti életben, vagy akár a hétköznapi tevékenységei során?
Napjainkban egyre inkább döntő fontosságúvá válik, hogy a vállalatok az ügyféligény maximális kielégítése érdekében folyamatosan fejlesszék termékeiket, szolgáltatásaikat úgy, hogy a vevői értékteremtés a lehető legrövidebb idő alatt, legkevesebb költséggel és a legjobb minőségben valósuljon meg.
Mindezen célok megvalósításához a lean szemlélet nagymértékben hozzájárul azzal, hogy alkalmazásával az értékteremtő folyamatok veszteségmentes működését biztosítja.
A lean szemlélet, a lean módszerek és eszközök alkalmazhatóságának igénye, lehetősége és létjogosultsága nem csupán vállalati környezetben, vagy a gyártás területén, hanem a szolgáltató folyamatokban, irodai környezetben és a hétköznapi tevékenységeinkben egyaránt fellelhető.
Az előadás során a résztvevők megismerkednek a lean szemlélettel, alapvető eszközeivel és alkalmazási lehetőségeivel a gyártás, a szolgáltatás területén és a hétköznapi tevékenységeink során.

További részletek és jelentkezés >>> HONLAPUNKON

Gyógyszeripari válaszok az energetikai helyzetre
2023-03-28 16:00 - 17:30 UTC
Az MLBKT Gyógyszeripari Tagozata meghívja alábbi programjára:
Gyógyszeripari válaszok az energetikai helyzetre
Időpont: 2023. március 28., 16.00-17.30

A programot hibrid formában szervezzük!

Helyszín, személyes részvétel esetén: IFUA Horváth & Partners iroda (1117 Budapest, Buda-Part tér 2.) – max. 16 fő
(Parkolási lehetőség: BudaPart-Kopaszi-gát, 1117 Budapest, Kopaszi-gát)
Online formában: MS Teams – korlátlan résztvevői létszám

Moderátor: Sorossy Sándor, associate partner, IFUA Horváth & Partners

Panelbeszélgetők:

Meleg Gábor, műszaki igazgató, Hungaropharma Zrt.
Kerekes Zsolt, energia főosztály, Richter Gedeon Nyrt.
Szilágyi Gyula, logisztikai igazgató, EGIS Gyógyszergyár Zrt.

Téma aktualitása
Az elmúlt egy-két év eddig nem tapasztalt változásokat hozott az energetikában. Ellátási nehézségekkel és nagy mértékű áremeléssel szembesülnek a vállalatok. A gyógyszeriparnak – a többi iparághoz hasonlóan – reagálnia kellett a kialakult helyzetre, a már megvalósított megoldások és a további elképzelések megismerése segítheti a továbblépést.

Program:

Témafelvetés
Panelbeszélgetés
Kérdések/válaszok

Kiket várunk?
A programra bárki jelentkezhet. A beszélgetésben résztvevő mindhárom vállalat olyan nagy gyógyszeripari vállalat, akiknek tapasztalatai jól hasznosíthatóak a gyártói vagy nagykereskedelmi működésben.

Mit sajátíthat el?
Fő cél az, hogy az együtt gondolkodás és az elhangzó ötletek lendületet, lehetőséget adjanak az érintetteknek a problémáik feloldására.

További részletek és jelentkezés >>>
https://logisztika.hu/2023/03/09/gyogyszeripari-valaszok-az-energetikai-helyzetre/

Supply chain disruption! - Vitafórum a beszerzés és az ellátási lánc fájdalompontjairól
2023-03-29 17:00 - 18:30 UTC
Az MLBKT Logisztikai Szolgáltatói Tagozata a Beszerzők és Beszerzési Vezetők Klubjával közösen szervezi alábbi programját, melyre várjuk jelentkezését:
Supply chain disruption!
Vitafórum a beszerzés és az ellátási lánc fájdalompontjairól
Időpont: 2023. március 29., 17.00-18.30

A programot hibrid formában szervezzük!

Helyszín, személyes részvétel esetén: Fundamenta Székház (1123 Budapest, Alkotás u. 55-61.) – max. 20 fő
Online formában: MS Teams – korlátlan résztvevői létszám

Moderátor: Lajkó Ferenc, ügyvezető, DigiLog Consulting Kft.
Panelbeszélgetők:

Csipes Péter, ügyvezető igazgató, S.T.I. Hungary Kft.
Szabó Gábor, ügyvezető, Indián-Sped Kft.
Móritz Péter, beszerzési osztályvezető, Robert Bosch Kft.

Téma aktualitása
A Covid után jelentős problémák jelentkeztek a logisztikai ellátási láncban, ami sok termelő/kereskedő cég és a fogyasztok ellátását is veszélyeztette.

Program:

Témafelvetés Lajkó Ferenc előadásában
Panelbeszélgetés
Kérdések/válaszok

Kiket várunk?
A programra bárki jelentkezhet, de elsősorban a logisztikai szolgáltatók, termelő/kereskedő cégek logisztikai vezetőit és beszerzőit várjuk.

Mit sajátíthat el?
Megmutatja a logisztikai szolgáltatók és a beszerzők egymással kapcsolatos helyzetét, lehetőséget ad a közös probléma feltárásra és megoldásra a win-win jegyében.

További részletek és jelentkezés >>>
https://logisztika.hu/2023/03/09/supply-chain-disruption-vitaforum-a-beszerzes-es-az-ellatasi-lanc-fajdalompontjairol/

Fenntarthatósági célok módszerek, elért eredmények az ellátási láncban a BOSCH csoportban
2023-04-12 16:00 - 18:00 UTC
Az MLBKT FENNTARTHATÓSÁG TAGOZATA szeretettel meghívja Önt a következő előadásra

Fenntarthatósági célok módszerek, elért eredmények az ellátási láncban a BOSCH csoportban –
A felelős fenntartható működést biztosító megoldások, eredmények megigismerése vállalati példán keresztül

Időpont: 2023. április 12., 16.00-18.00

Előadó: Móritz Péter, beszerzési osztályvezető, Robert Bosch Kft.
Helyszín: IFUA Horváth & Partners Kft., 1117 Budapest, Buda-Part tér 2. & Online MS Teams
Az eseményt hibrid formában szervezzük.
A helyszínre érkezők maximális létszáma: 12 fő / Online részvétel: korlátlan létszám

Miért aktuális?
A téma több éve nem veszít aktualitásából, mivel az ENSZ Közgyűlése által 2015-ben elfogadott SDG 2030 (Sustainable Development Goals 2030) teljesítése cselekvésre ösztönzi az egyes országok vállalatait is.

Kiket várunk?
CFO-k, beszerzők, logisztikusok, ESG felelősök, fenntarthatóságért felelős vállalati szakemberek

Mire számíthat?
A résztvevők ízelítőt kapnak egy globális vállalat gyakorlatából, megismerhetik a téma megközelítését, milyen célok mentén, milyen módszerekkel végzi a vállalat a fenntarthatósági célok eléréséhez a tevékenységét, valamint milyen eredményeket értek el eddig.

További részletek és jelentkezés >>>
https://logisztika.hu/2023/03/29/fenntarthatosagi-celok-modszerek-elert-eredmenyek-az-ellatasi-lancban-a-bosch-csoportban/

Logisztikai Lendület szakmai est és díjátadó gála
2023-04-19 17:30 - 22:00 UTC
Izgatottan készülünk az MLBKT Logisztikai Lendület rendezvényére, amely a kiválóság díjak hivatalos átadója és egyben egy tartalmas szakmai program is lesz az idén.
Előadónk lesz Németh Dávid, a K&H bank vezető elemzője
A díjátadó és izgalmas társasági programok mellett a résztvevők megismerhetik a díjazott projekteket, menedzsereket és csapatokat, valamint hozunk előadást makrogazdasági témakörből is.
Tartson velünk Ön is április 19-én és hangolódjunk rá együtt a Logisztika Napjára és ünnepeljük méltó módon a beszerzési és logisztikai szakma kiválóságait!

LOGISZTIKAI LENDÜLET SZAKMAI EST ÉS DÍJÁTADÓ GÁLA:
2023. április 19. 17:30-22.00
Helyszín: Öbölház Rendezvényközpont (1117 Budapest Kopaszi-gát 1.)

További részletek és jelentkezés >>>
https://logisztika.hu/2023/03/01/logisztikai-lendulet-szakmai-est-es-dijatado-gala/

A Logisztika Napja
2023-04-20 00:00 - 23:59 UTC
A Magyar Logisztikai, Beszerzési és Készletezési Társaság koordinálásában 2023. április 20-án újra megrendezésre kerül a Logisztika Napja. Immár 11 éve segítjük, hogy megnyíljanak a magyarországi logisztikával foglalkozó helyszínek kapui és az ingyenes programjaik híre eljusson a logisztika iránt érdeklődőkhöz. Idén reméljük ismét remek programokat vonultathatunk fel a 2023-as év Logisztika Napi események kínálatában. Nagy örömmel támogatjuk az események szervezését és természetesen hírt adunk róla minden csatornánkon. Biztatjuk eseményszervezőinket, hogy szervezzenek fizikai, esetleg online eseményeket, gyárlátogatásokat, workshopokat, minikonferenciákat, mutassák meg magukat az érdeklődő szakmai közönségnek.

Milyen programokkal lehet jelentkezni?

Az elmúlt időszak még inkább megmutatta, hogy milyen hatalmas kihatással van a szektor működése az életünkre. Azt javasoljuk, minél kreatívabb rendezvénnyel készüljenek, hogy megmutathassuk, mennyire sok mindent jelent az ellátási láncok hatékony és gördülékeny működésének biztosítása – hiszen tágabb értelemben véve erről szól ennek a szektornak a tevékenysége.

Programjavaslatok:

üzemlátogatás: ahol az érdeklődők beleshetnek egy gyártó- vagy termelő cég mindennapjaiba
nyílt nap: logisztikai szolgáltatók mutathatják be innovatív, a nagyközönség számára is érdekes megoldásaikat
minikonferencia, találkozó: szakmai szervezetek vagy oktatási intézmények adhatnak fórumot különféle szakmai eszmecserének
bármilyen nem hagyományos rendezvény, amely felkeltheti az érdeklődést a szakma iránt, keressen meg minket, szívesen segítünk az ötletelésben (például: kocsmakvíz, raklapfestőverseny)

Kik szervezhetnek programot?

Bárki, akinek van mondanivalója a logisztikával kapcsolatban, és szívesen szervez egy ingyenes programot laikusoknak vagy a szakmai közönségnek. Lehet oktatási intézmény, szakmai szervezet, vállalat, de akár magánszemély is. Az események szervezése és hirdetése 2023-tól csak az MLBKT tagok, illetve közhasznú és oktatási intézmények számára ingyenes, nem MLBKT tagok számára térítésköteles.

Hogyan lehet jelentkezni programmal?

Az MLBKT végzi a programkínálat koordinálását és promócióját, de az események megszervezésében nem vesz részt. A meghirdetett programok csak ingyenesek lehetnek!

Esemény bejelentési határidő*: 2023. március 31.

További információk: https://logisztikanapja.hu/

LEAN SZAKMAI FÓRUM
2023-04-25 17:00 - 18:30 UTC
LEAN SZAKMAI FÓRUM
Szakmai feltöltődés, tapasztalatcsere, kapcsolatépítési lehetőség

2023. április 25., 17.00-18.30

Moderátorok:
Gedei Erika, az MLBKT Lean Tagozatának vezetője
Müller Péter, az MLBKT Lean Tagozatának projektvezetője

Helyszín: 1061 Budapest, Király utca 12., MLBKT tiktárság, 252-es tárgyaló (Hungaropharma Székház)

Miért aktuális a téma?
Napjainkban, a lean szemlélet, a lean eszközök és módszerek alkalmazhatóságának igénye és lehetősége az életünk minden területén megjelenik. A lean, mint professzionális gondolkodásmód alkalmazásának létjogosultsága, a veszteségmentes működés és folyamataink folyamatos fejlesztése nem csupán a gyártás és a termelés területén, hanem a szolgáltató szektorban, irodai környezetben, sőt, a hétköznapi tevékenységeinkben is egyaránt fellelhető.

A Lean szakmai fórum nagyszerű alkalom arra, hogy a lean szemlélet vagy az eszközök alkalmazásában szerepet vállaló szakemberek és a lean iránt érdeklődő kezdő résztvevők, meg tudják osztani egymással tapasztalataikat, sikereiket, kihívásaikat, akár a gyártás, szolgáltatás területéről vagy a hétköznapi életből hozott saját példán keresztül, amelyből a programon jelenlévők megismerhetik a legjobb gyakorlatokat, valamint inspirálódhatnak.

Kiket várunk?
A programra minden Lean Tagozati tagot szeretettel várunk!
A program fő célja az, hogy a januári ügyféligényfelmérés során felmerült igénynek eleget téve, a Lean Tagozat olyan lehetőséget biztosítson, ahol a tagok személyesen találkozhatnak, megismerhetik egymást, valamint megoszthatják egymással lean tevékenységgel, projekttel kapcsolatos tapasztalataikat kötetlen szakmai beszélgetés formájában.
A közös értékteremtés és tudásmegosztás megvalósítása érdekében arra bíztatjuk a lean tapasztalatot szívesen megosztó résztvevőket, hogy hozzanak magukkal lean szemlélet vagy eszközök alkalmazásában szerzett gyakorlati tapasztalatot – projektet, folyamatot, tevékenységet, sikerélményt, kihívást – a programon való bemutatáshoz.

Mire számíthat?
A program során saját tapasztalatokon keresztül mutatjuk be a lean gyakorlati megvalósítását, kérdéseit, valamint lehetőség nyílik lean bevezetéssel, eszközök alkalmazásával, folyamatok fejlesztésével vagy veszteségcsökkentéssel kapcsolatos konstruktív szakmai párbeszédre.
A Lean szakmai fórum nem más, mint egy óra szakmai feltöltődés, jó lean gyakorlatok és tapasztalatok megosztása egymással és remek lehetőség a kapcsolati háló szélesítésére, valamint inspirálódásra.

További részletek és jelentkezés >>>

https://logisztika.hu/2023/03/29/meghivo-lean-szakmai-forumra/

Beszerzési kerekasztal beszélgetés a CETIN Hungary szakértőivel
2023-05-02 16:30 - 17:30 (Europe/Helsinki) | MS TEAMS
Foglalkoztat a kérdés, hogy a pályakezdő beszerzőknek milyen kihívásokkal kell szembenézni a mindennapokban?

Kíváncsi vagy, hogy a tapasztalt vezetők hogyan tudják támogatni a csapatuk fiatal, lelkes beszerzőit?Ha igen, gyere el az online kerekasztal-beszélgetésre, ahol senior beszerző kollégák megválaszolnak minden pályakezdőt foglalkoztató izgalmas kérdést.

Kiterjesztett gyártói felelősség - EPR webinár
2023-05-03 16:30 - 18:00 (Europe/Helsinki) | MS TEAMS
Magyarországon 2023. július 1-től kerül sor a kiterjesztett gyártói felelősségi rendszer (EPR) bevezetésére. Ezzel párhuzamosan a környezetvédelmi termékdíjjal kapcsolatos szabályok is megváltoznak. Az új rendszer célja, hogy az EU-s előírásoknak megfelelően áttérjünk a körforgásos gazdaságra, és a keletkező hulladék minimálisra csökkenjen.

A boldogság és a sikeresség összefüggése – Projektmenedzsment Tagozat előadása
2023-05-04 16:30 - 18:00 (Europe/Helsinki) | MS TEAMS
Az örömteli és boldog életvitel keresése mindig aktuális téma. A munkánkkal, munkahelyünkön töltjük az éberen töltött életünk idejének 30-40%-át, így kulcsfontosságú, hogy ott hogyan érezzük ott magunkat.

Beszerzési Konferencia 2023 - Szép új világ a beszerzésben
2023-05-10 08:50 - 17:15 (Europe/Helsinki) | Hillside Offices, Fundamenta Konferencia Központ, Budapest, Alkotás u. 55., Budapest, 1123, Magyarország
Az MLBKT, a magyar ellátási lánc szakemberek, logisztikusok és beszerzők legnagyobb szakmai szervezete tagozatával, a Beszerzők és Beszerzési Vezetők Klubjával közösen, 11. alkalommal szervezi meg egész napos, izgalmas, interaktív konferenciáját. Ha fontos, hogy benne legyen a szakmai körforgásban és lépést tartson a turbulens változásokra adott legfrissebb irányokkal, ne kihagyja ezt az eseményt!

Az elmúlt időszak és az utóbbi évek eseményei kapcsán a gazdaság számos területén tapasztalhattunk meg olyan banális hiányállapotokat, rohamosan emelkedő inflációt, amelyek a korábbi években a normális gazdasági körülmények között eszünkbe sem jutottak volna. 2023-ban minden vállalat igyekszik felkészülni a kialakult helyzethez való sikeres alkalmazkodásra, versenyképesnek lenni és a piacon maradni. Ehhez minden információra, tudásra szükség van – ebben szeretnénk segítségére lenni ezzel a rendezvénnyel is.

Stressz pályakezdőként – Ifjúsági Tagozat programja
2023-05-11 17:00 - 18:00 (Europe/Helsinki) | MS TEAMS
A stressz és a burn out egyre inkább érinti a pálykezdőket, friss diplomásokat. Fontos számukra a stressz megértése a burn out folyamata megértése, hogy meg tudják előzni annak elmélyülését.

Nemzetközi tanulmányok egyre többet foglalkoznak a pályakezdőket érintő stresszel.

Az előadás során olyan kérdésekre tekintünk rá

Mi is a stressz, hogy jelenik meg a Z generáció életében?

Mi a „burn out” és hogyan érinti ezt a generációt?

Hogyan előzhető meg a kiégés és mi a „Z gen” erőforrása?

Kitekintünk a különböző szervezeti kultúrákra, cégekre, milyen elvárások jelenhetnek meg és melyek okozhatnak stresszt?

Vajon milyen szervezeti kultúrában, feladatkörben érzem jól magam?

Látogatás a Boxy csúcstechnológiás Fulfillment Centerébe
2023-05-16 09:15 - 11:20 (Europe/Helsinki) | Boxy Fulfillment Raktár, Üllő, hrsz 3621/1, 2225, hrsz 3621/1, Üllő, 2225, Magyarország
A Boxy célkitűzése, hogy a hazai webáruházak számára prémium minőségű kiszervezett fulfillment (teljes raktárlogisztikai) szolgáltatásokat nyújtson a robotizált folyamatoknak köszönhetően jelentős megtakarítás mellett, akár saját flottás aznapi vagy másnapi kiszállítással. Piaci erőssége a szolgáltatások skálázhatósága, ami által a legmodernebb csúcstechnológián alapuló szolgáltatást nem csak a nagy cégeknek, hanem már a havi 100 rendeléssel működő, vagy induló e-kereskedelmi vállalkozásoknak is biztosítani tudja. A cég új fulfillment központja Üllőn épült fel 2022-ben, az első ütemben 10 ezer négyzetméteren, de pár éven belül a 62 000 m2 elérése a cél.

Quo vadis domine? – azaz merre haladunk barátaim?
2023-05-18 15:00 - 16:00 (Europe/Helsinki) | MS TEAMS
Mozgósító kerekasztal-beszélgetés az értékesítési/igény előrejelzés beválásának alakulásáról, az árbevétel és a nyereség trendekről, az azokra ható tényezőkről az elmúlt évek tanulságaiból kiindulva, megfogalmazva a közeljövő várakozásait.

Gyárlátogatás a tápiószőlősi Ferzol Lemezmegmunkáló Kft.-hez
2023-05-23 09:30 - 12:30 (Europe/Helsinki) | Ferzol Kft. 2769 Tápiószőlős, Ceglédi út 15., Ferzol Kft., Tápiószőlős, Ceglédi út 15., 2769, Magyarország
A tápószőlősi Ferzol Kft. 1990 óta végzi tevékenységét a fémfeldolgozás, ezen belül a lemezmegmunkálás területén és kiemelt hangsúlyt fordít arra, hogy gyártási képességei mind gyártókapacitásban, mind a technológia fejlettségében lépést tartson a világszínvonallal.

500 fő fölötti munkavállalói létszámmal több magyarországi telephelyen végzi a tevékenységét.

A Ferzol Kft tápiószőlősi telephelyén 5 üzemcsarnokban folyik a termelés.

MLBKT éves rendes közgyűlés
2023-05-30 18:00 - 19:00 (Europe/Helsinki) | Béres Gyógyszergyár Zrt., Mikoviny u. 2., Budapest, 1037, Magyarország
A közgyűlés időpontja: 2023. május 24. 16.00 óra

A közgyűlés helyszíne: 1061 Budapest, Király u. 12., A szavazás eszköze a Sli.do.

A közgyűlés határozatképes, ha a szavazásra jogosult tagok 50%-a + egy fő jelen van.

Határozatképtelenség esetén a megismételt közgyűlés időpontja:

2023. május 30. 18.00 óra

Határozatképtelenség esetén a megismételt közgyűlés helyszíne:

1037 Budapest, Mikoviny u. 2. (a Béres Gyógyszergyár Zrt. székháza)

A szavazás eszköze a Sli.do.

A megismételt közgyűlés az eredeti meghívóban rögzített napirendi pontok tekintetében a jelenlévők számától függetlenül határozatképes.

Napirendi pontok

Köszöntő, levezető elnök, jegyzőkönyvvezető, jegyzőkönyvhitelesítő megválasztása

Beszámoló az MLBKT 2022. évi tevékenységéről

Pénzügyi beszámoló és az Ellenőrző Bizottság jelentése

Az MLBKT 2022. évi közhasznúsági jelentésének elfogadása

Az MLBKT módosított alapszabályának elfogadása (Módosítandó részek: vezető tisztségviselők mandátumának meghosszabbítása, online részvétel szabályozása, megismételt közgyűlés összehívásának szabályozása)

Az MLBKT jövőbeni céljai és tervei

Egyebek

Fizikai logisztika automatizálása és digitalizációja: kihívások és lehetőségek
2023-06-02 09:00 - 14:30 (Europe/Helsinki) | Robert Bosch Power Tool Kft., Robert Bosch Park 1., Miskolc, 3526, Magyarország
A workshop a fizikai logisztika automatizálásához és digitalizációjához kapcsolódó kihívásokról és lehetőségekről szól, amelyekkel az ipar és részben az oktatás szembesül ezen a területen. Számos előadó lesz jelen, akik bemutatják az automatizálási és optimalizációs megoldásokat, valamint az oktatás és kutatás fejlődési irányvonalait a logisztikai területen. A konferencia helyszíne a Robert Bosch Power Tool Kft. miskolci telephelyén lesz, és a program során lehetőség nyílik a Bosch kéziszerszám üzemének megtekintésére is.

Mesterséges intelligencia, ami a konferencián kimaradt
2023-06-06 17:00 - 18:30 (Europe/Helsinki) | Hillside Offices, Fundamenta Konferencia Központ, Budapest, Alkotás u. 55., Budapest, 1123, Magyarország
Az AI forradalom itt van, és mindannyiunk számára fontos tudni, hogy mit hozhat ez az üzleti világ számára. A technológia, gyorsabban fejlődik, mint bármelyikünk elképzelte volna, és itt az ideje, hogy komolyan vegyük a hatásait. Vendégeinkkel az üzleti életre fókuszálunk, nem csak a beszerzésre, hanem a kapcsolódó területekre is.

Hibrid rendezvényt tartunk, szólj a szállítódnak, a belső megrendelőidnek, szakértőidnek, hogy üljenek ők is a képernyő elé! Beszélgessünk arról, hogy milyen rövid, közép és hosszú távú hatásokra számíthatunk az AI-tól, és hogy hogyan tudunk a legjobban alkalmazkodni ehhez a változáshoz. Te gyere el, hogy személyesen is találkozzunk.

Tegyünk együtt lépéseket az AI-alapú jövő felé, ahol az üzleti hatékonyság és innováció új szinteket érhet el!

Hibrid esemény!

Helyszín személyes részvétel esetén: Fundamenta Székház (1123 Budapest, Alkotás u. 55-61.)Online formában: MS Teams

A munkavállalói jóllét hatása a projektek sikerességére
2023-06-14 16:30 - 18:00 (Europe/Helsinki) | MS TEAMS
Az előadás címe

Munkavállói elkötelezettséget befolyásoló tényezők, valamint a munkavállalói egészség és jóllét hatásai a projektek megvalósíthatóságára, sikerére.

A témáról

A projektek mindig valamilyen változási folyamat részeként jelennek meg a változtatási döntést követően. Már a változás bejelentése pszichés félelmeket kelthet az emberekben a projektek iránt. Ezért a projektek sikerét nagymértékben befolyásolja a munkavállalói elkötelezettség és a cég iránti bizalom. Bemutatásra kerülnek a sikeres váltások és a módosítási döntést végrehajtó projektek alappillérei, a munkavállalói kötelezettséget befolyásoló tényezők, valamint a munkavállalói egészség és jóllét pozitív és negatív hatásai.

Látogatás a Flex leginnovatívabb raktárába
2023-06-15 10:00 - 15:00 (Europe/Helsinki) | Helyszín: Flex Zalaegerszeg Automotive 8900 Zalaegerszeg, Zrínyi Miklós utca 38.​, Zrínyi Miklós, Zalaegerszeg, 8900, Magyarország
A látogatás során vendégeink egyebek mellett megismerkedhetnek a Flex zalaegerszegi gyáraiban, a közelmúltban megvalósuló belső logisztikai fejlesztésekkel, illetve az Automatizált raktárral (AutoStore).

Az automatizált raktár olyan robotizációs megoldásokkal egészíti ki és növeli logisztikai kapacitásunkat, amely mind a Flex világszintű vállalati környezetében, mind a hazai intralogisztikai piacon egyedülálló. 2022. július 15-én egy olyan jövőbe mutató kiszolgáló rendszer átadásáról számolhattunk be, amely nem csupán városunkban és régiónkban páratlan, de a Flex több mint 130 vállalata közül is itt valósult meg először. Intralogisztikai folyamatainkat felülvizsgálva és optimalizálva teljeskörű és magasszintű automatizáltságot valósítunk meg, amely a hatékonyságnövelés mellett a magas megbízhatóságú, magas hozzáadott értékű termékek gyártását teszi lehetővé versenyképes környezetben. Olyan előnyöket biztosít mint: a maximális térkihasználtság; a moduláris bővíthetőség; a megnövelt pontosság és készletbiztonság; csökkentett karbon-lábnyom; ergonomikus munkahelyek.

GS1 Szabványok a gyakorlatban
2023-06-20 09:00 - 16:00 (Europe/Helsinki) | GS1 Magyarország Nonprofit Zrt., Fáy u. 1/b., Budapest, 1139, Magyarország
AUTO ID -, NYOMONKÖVETÉSI- ÉS ADATMEGOSZTÁSI RENDSZEREK

INGYENES MLBKT OKTATÓI KÉPZÉS

Az MLBKT által szervezett 2020-as, 2021-es és 2022-es képzések folytatásaként, idén első alkalommal, személyes megjelenéssel kerül megrendezésre a GS1-gyel közös szakmai nap, melynek keretében egy gyakorlatorientált szakmai workshopot kívánunk megvalósítani. Olyan gyakorlatokat fogunk bemutatni, melyek nagyban támogatják az üzleti kommunikációban alkalmazott azonosítási, adatgyűjtési és adatmegosztási szabványok alkalmazási területeinek megismerését és azok megértését. A résztvevők maguk fognak élesben címketervezéssel, nyomonkövetési rendszer tervezésével, valamint vonalkódolvasók használata és NFC tagek programozása által megismerkedni szabványaink valós alkalmazási lehetőségeivel. A többségében EXCEL alapú gyakorlatok mindegyike oktatásban is jól hasznosítható, döntő többségük részét képezi több egyetem, a GS1-el közös, oktatási programjának.

Szakmai program és CARGO CITY látogatás a BUDAPEST AIRPORTnál
2023-06-22 09:30 - 13:00 (Europe/Helsinki) | MS TEAMS
Az MLBKT Logisztikai Szolgáltatói Tagozata szeretettel meghív minden érdeklődőt egy szakmai látogatásra a Cargo Cityhez és az azt követő reptértúrára a Budapes Airportra.

Céglátogatás és workshop a Merian Foods Kft-nél
2023-06-26 10:00 - 15:30 (Europe/Helsinki) | Orosháza
A vállalatok gyakran szembesülnek azzal a helyzettel, hogy a több munkafolyamaton keresztülhaladó termék nyomonkövetése, minőségének ellenőrzése problémákba ütközik.

A gyárlátogatás során bemutatjuk Önöknek, hogyan lehet egy előző században tervezett üzem működésébe integrálni a XXI. századi technológiákat.

A gyár kreatív tulajdonosa és üzemvezetője elkötelezett a minél magasabb színvonalú termékminőség biztosítása iránt, és egy olyan rendszert kívánt kiépíteni, mely a 13 lépéses gyártási folyamatot teljes egészében felügyeli. Ezt valósítottuk meg SCADA rendszerrel, beépítve és integrálva a szükséges nyomonkövetési eszközöket.

Az üzem megtekintése során bemutatjuk a rendszer fizikai megvalósulását, majd előadásunkban feltárjuk ennek elméleti és szakmai folyamatait.

Az ebéd utáni workshopon megvitatjuk a mesterséges intelligencia beépítésének és felhasználásának lehetőségeit. Kíváncsiak vagyunk az Önök véleményére, szeretnénk egy közös gondolkozás keretében felmérni az MI alkalmazásának elképzelhető jövőjét a gyártó üzemekben.

Körforgásos gazdaság az EPR szabályozás tükrében
2023-09-06 10:00 - 11:30 (Europe/Helsinki) | Részletek és jelentkezés, MS Teams
A MOHU július 1-jén kezdte meg a koncesszori rendszer működtetését az induláskor is képlékeny jogszabályi környezetben és alakulóban levő alvállalkozói rendszerrel. A rendezvény a jogértelmezésben kíván segíteni, emellett kitér az eredeti jogalkotói szándékra, a körforgásos gazdaságra történő átállás kérdéskörére, és szó esik majd a közelgő betétdíjas rendszer bevezetéséről is.

A Diageo SOCIETY 2030: SPIRIT OF PROGRESS programjának bemutatása
2023-09-14 16:00 - 17:30 (Europe/Helsinki) | MS TEAMS
A fenntarthatóság, az ESG jelentések, az SDG célkiztűzések megvalósítása aktuálisabb mint valaha, ezért a fenntarthatósági tagozat eseményén a Diageo – a globális prémium italnagykereskedő, több mint 200 márkát képvisel 180 országban – „SOCIETY 2030: SPIRIT OF PROGRESS” programja kerül bemutatásra a program globális vezetője által.
